Lav et referat af nedenstående tekst:

Tekst:
Tirsdag blev fundet på et vildtkamera genstand for voldsom debat, da den fangede et par hun-oddere med unger på Egholm. For ifølge planerne bliver deres rede meget snart lagt om til motorvej, og det kan en truet dyreart som odderen ikke ændre. Ihvertfald hvis man spørger det nordjyske folketingsmedlem Preben Bang Henriksen (V): - Jeg kan sige med det samme, at om det er knortegåsen, den spidssnudet frø, odderen eller strandtudsen, så kommer de ikke til at ligge i vejen for udviklingen i Nordjylland, siger Preben Bang Henriksen. Alligevel skal man ikke mere end et par år tilbage, før man finder en hel liste af dyr, som har bremset store byggerier. Derfor øjner naturvejleder, Esben Buch , også en mulighed for, at planerne kan ændres. Tre års byggeri - spildt På sin samvittighed har den store vandsalamander blandt andet byggeriet på Amager Fælled, som i 2021 blev stoppet midlertidigt, grundet mulig skadelig påvirkning af den store vandsalamanders levested. Det skete, da Planklagenævnet og Miljø- og Fødevareklagenævnet tillagde en række klager nok betydning til at sætte en stopper for byggeriet. Det skrev DM Bio og TV 2 . Klagerne væltede også ind, da man fandt tre store vandsalamander ved byggeriet af et højhus i Strib samme år. Ifølge modstandere af boligbyggeriet burde fundet af den truede dyreart på området få boligbyggeriet til at standse omgående. Sådan skrev TV 2 Fyn . Det var derfor ikke uden grund, at en bygherre havde sin tvivl med opbyggelsen af et boligprojekt med 58 lejeboliger i Assens til trods for det fredede dyr. - Hvis det bliver for kompliceret, så er det også lige meget, sagde bygherren i 2021 til Fyens Stiftstidende . Og kompliceret blev det, da Motorsport Center Fyn endelig stod klar til åbning efter tre års byggeri. For ni måneder senere afgjorde Planklagenævnet, at der alligevel ikke kunne køres motorsport, da den  store vandsalamander levede i området. Sådan skrev TV2 Fyn . Byggeplaner bliver til nedlukningsplaner Hasselmus og flagermus er ganske vist ikke store af sin størrelse, men kan lige såvel som vandsalamanderne forvolde stor skade for de planer, som ellers var lagt. Sådan gik det til for Baltic Pipe-projektet, en 210 kilometer lang gasledning til en pris på mellem 12 og 16 milliarder kroner, der skulle bringe norsk naturgas til forbrugere i Polen – og undervejs også til danske forbrugere. Men på grund af hasselmusenes og flagermusenes tilstedeværelse måtte man igangsætte en nedlukningsplan efter underkendelse af Miljøstyrelsens tilladelse til projektet i 2021. Sådan skrev TV 2 Fyn og TV2 Østjylland . Derfor lever naturvejleder Esben Buchs håb om, at fundet af odderen på Egholm bliver et vendepunkt for de mange bulldozere, der snart vil grave vej for den 3. Limfjordsforbindelse, endnu.

Referat:
Truet dyr har før forpurret planer til en værdi af 16 milliarder kroner. Disse kan meget vel være bygherrernes værste fjende nummer et.